*Өткен сабақта біз сіздермен бірге ақпараттың адамның тәртібіне, жүріс-тұрысына қалай әсер ететіні жайында айттық. Интернетте жазылғанның, теледидарда айтылғанның барлығына сене беруге болмайтынын түсіндік. Бүгін факт пен пікір деген ұғымдарға тоқталамыз. Олардың БАҚ материалдарында қалай қолданылатыны туралы, олардың ара-жігін ажыратудың не себепті маңызды екенін туралы да баяндаймыз. Сонымен қатар, сыни ойлаудың не екенін, БАҚ-пен жұмыс жасағанда нені ескеру керектігі жайлы да сөз қозғаймыз.*

|  |  |  |  |
| --- | --- | --- | --- |
| **слайд №** | **Слайд мазмұны** | **Мәтін** | **Кадр сыртындағы мәтін**  |
| Слайд 1 | Тапсырма | *Нұрбек жалғыз өзі гүлзарды (газон) екі сағатта қырқып шығады. Ал оның ағасы Айбек бұл жұмысқа төрт сағат жұмсайды. Егер екеуі бірге жұмыс істесе, онда қанша уақыт кетеді?* | Сыни ойлау ұғымымен таныспас бұрын, қарапайым тапсырманы орындап көріңіз. *Нұрбек жалғыз өзі гүлзарды (газон) екі сағатта қырқып шығады. Ал оның ағасы Айбек бұл жұмысқа төрт сағат жұмсайды. Егер екеуі бірге жұмыс істесе, онда қанша уақыт кетеді?* Жауабын тауып көріңіз. Бұл – күнделікті өмірден алынған қарапайым мысал. **Дұрыс жауап сабақтың соңында беріледі.**  |
| Слайд 2 | Сыни ойлау  | Бұл кез келген көзқарасты, пікірді салмақты қабылдау, дәлелсіз ешқандай қорытынды жасамау, жаңа идеялар мен тәсілдерді қабылдау.  | **Осы секілді тапсырмаларды еш қиындықсыз орындау үшін адамға сыни ойлау дағдысы қажет.****Сыни ойлау –** бұл дұрыс жолды іздеу: өзіңнің және өзгенің пікірін ескере отырып қалай жасаған, қай қырынан ойланған дұрыс деген сұрақтарға жауап табу, жеке қате түсініктерден бас тарта алу қабілеті.  |
| Слайд 3 | видеоролик | Осы видеоға ұқсас видео:https://www.youtube.com/watch?v=-syhdB8rHoU&list=PLeACsCPrcY3CfKKo75y98FvsUCvv2FDK9&index=8 | Күнделікті өмірде әртүрлі жағдайларда шешім қабылдауға тура келеді. Олардың кейбірі аса маңызды емес қарапайым шешімдер. Ал кейбіреуі өмірлік маңызды болуы мүмкін. Мысалы, қай үміткерге дауыс бергенім дұрыс, диета ұстасам қалай болады деген секілді жайттар. Сонымен қатар, шешімі табылмаған мәселелер де кездеседі. Адам әр уақытта да дұрыс шешім шығара бермейтіні тағы бар. Дегенмен, қателікке ұрынбаудың, дұрыс шешім шығарудың да амалдары бар. Ең нәтижелі әдіс – сыни ойлау әдісі. Бұл жағдайдың қарама-қайшылықтарын көруге, манипуляция, шәлкес пікір, жалған ақпаратты бірден анықтауға мүмкіндік беретін мәселеге деген қарым-қатынас. Соның нәтижесінде ең дұрыс деген шешімді таңдауға болады.  |
| Слайд 4 | Шешім қабылдаудың бес сатысы: | Шешім қабылдаудың бес сатысы:1. Проблеманы анықтаңыз (нақты неге жеткіңіз келеді?)
2. Ақпарат жинаңыз (бұл мәселені әртүрлі қырынан қарастыруға мүмкіндік береді)
3. Ақпаратты кәдеге жаратыңыз (қандай ойлар іске асыруға жарамды?)
4. Салдарын ойланыңыз (егер де мен осы шешімді қабылдайтын болсам, онда оның салдары қандай болмақ?)
5. Басқа да пікірлерді, көзқарастарды зерттеңіз.
 | *(далее текст появляется по очереди: появляется текст одной ступени, когда озвучена одна ступень, сделать паузу 2-3 секунды, и затем следующая, и так далее по очереди)*Сыни ойлау – жаңа сұрақтарды қою, әртүрлі дәлелдерді келтіру, тәуелсіз дәлелді шешімдерді қабылдай алу қабілеті. Шешім қабылдаудың бес сатысы болады. 1. Проблеманы анықтаңыз (нақты неге жеткіңіз келеді?)
2. Ақпарат жинаңыз (бұл мәселені әртүрлі қырынан қарастыруға мүмкіндік береді)
3. Ақпаратты кәдеге жаратыңыз (қандай ойлар іске асыруға жарамды?)
4. Салдарын ойланыңыз (егер де мен осы шешімді қабылдайтын болсам, онда оның салдары қандай болмақ?)
5. Басқа да пікірлерді, көзқарастарды зерттеңіз.
 |
| Слайд 5 | Видеоролик 2 | https://www.youtube.com/watch?v=M\_XluI4F6ao&list=PLeACsCPrcY3CfKKo75y98FvsUCvv2FDK9&index=9 | Сыни ойлау негізгі бес идеядан құралған:1. Жеке дара ойлау. Әр жеке тұлға өзінің жеке пікірін, көзқарасын, пайымы мен шешімін өзі қалыптастырады;
2. Ақпарат – сыни ойлаудың бастапқы нүктесі. Нақты бір мәселеге орай жеке пікір қалыптастыру үшін, ең алдымен, мәселені зерттеп, талдау жүргізу керек; Нақты бір мәселеге орай жеке пікір қалыптастыру үшін, ең алдымен, мәселені зерттеп, талдау жүргізу керек;
3. Сыни ойлау үшін білім қорын әрдайым жаңартып отыру керек;
4. Өз шешіміңді дәлелдермен, айғақтармен дәлелдей білу – сыни ойлаудың ең негізгі дағдысы. Пікірлердің алуан-түрлі болатынын,бірақ дәлелдерге сүйене отырып жасалған қорытындының дұрыс, ойға қонымды болатынын түсіну керек.
5. Сыни ойлау – әлеуметтік құбылыс. Адам пікір таластырғанда, ой бөліскенде, талқылағанда көзқарас та өткірлене түседі. Осылайша адам өз позициясын өзгертеді немесе бекітеді.

Сыни ойлайтын адам өзіне мына сұрақтарды қояды:Мен нені білемін?Жаңадан нені білдім?Менің білім қорым қалай өзгерді?Мен оны қалай пайдаланамын?Осы сұрақтарға жауап беру арқылы адам өзінің ойлау қабілетін бағалайды және одан да нәтижелі, дұрыс ойлануға дағдыланады. Ақпарат көлемі мен жаңа технологиялардың даму тенденциясы сыни ойлау дағдысын дәл қазір ұштау керек дейді. Ол адамға дұрыс жауаптарды табуға, демек дұрыс шешім шығаруға көмектеседі. Кез келген ақпаратқа күмәнмен қарау керек:Мұны кім айтты?Ақпарат көзі сенімді ме?Бұл пікірдің/көзқарастың растығын дәлелдейтін деректер бар ма?Бұлай айтуға ғылыми негіз бар ма? Осы секілді сұрақтарды қоюға болады. Мектепте мұғалімдер оқушыларына дайын жауаптарды бермеуі керек, оқушылар дұрыс жауапты өздері ізденіп, табулары керек. «Адамға балық берсең, бір күн тойып жүреді. Аулауды үйретсең, өмір бойы тоқ жүреді» дейді халық даналығы.  |
| Слайд 6 | Фактілер мен пікірлер  | Факт (лат.Factum) – растығы дәлелденген, мәлімдеме түріндегі білім. Пікір – фактілердің интерпретациясына және фактілерге деген эмоционалды көзқарасқа негізделген, толық объективтілікке жету мүмкін емес тақырып бойынша пікір, көзқарас немесе мәлімдеме.  | Адамның бойында сыни ойлау қабілеті болса, онда ол пікір мен фактінің ара-жігін бірден ажыратады. Бұл дағды газет оқығанда, теледидар немесе радиодан жаңалықтарды (немесе басқа бағдарлама) көргенде немесе тыңдағанда өте қажет. Факт латын тілінен аударғанда «болған», «жасалған» деп аударылады. Жалпы мағынасында ақиқат сөзімен синонимдес. Бұл – нақты болған нәрсе, жайт, оқиға. Ақиқаттығына шүбә келтірілмейтін, ойдан шығарылмаған, дәлелденген оқиға немесе қорытынды. Сіз қазір медиасауаттылық бойынша курс материалдарын қарап отырсыз, бұл – факт. Немесе сіздің алдыңызда компьютер, планшет немесе ұялы телефон бар. Бұл да факт.Мысалы, «Біз медиасауаттылық негіздерін оқып жатырмыз. Себебі , ол бізге болашақта керек болуы мүмкін». **Сұрақ:** бұл факт па, пікір ме?«Біз медиасауаттылық негіздерін оқып жатырмыз», бұл – факт. «Себебі, ол бізге болашақта керек болуы мүмкін», бұл – пікір, себебі бұл әлі болған жоқ, керек болатынын толықтай дәлелдей алмаймыз. **Пікір** – нақты бір тақырып бойынша пайым, көзқарас, пікір немесе мәлімдеме. Мысалы, Айбек медицина саласына оқуға түскелі жатыр. Сондықтан ол химия мен биология пәндерін тереңдетіп оқып, дайындалып жүр. Бұл – факт. Ол күнде кітаптарды оқып, қосымша сабақтарға барып, қарқынды дайындалып жүр. Оған анасы: «Сенен керемет дәрігер шығады» дейді. Бұл – пікір не болжам. Себебі, оқиға әлі болған жоқ, Айбек әлі дәрігер болған жоқ.  |
| Слайд 7 | **Мысалдар**  | 1. Білім министрлігі қыстың қатты суық болғанынан СҚО мектептерінде қысқы демалыс уақытын ұзартты.
2. Биылғы қыстың қаһары қатты, сондықтан Білім министрлігі демалысты ұзартуы керек.
3. Демалыс ұзартылды деген хабарламаны естіп, бәлкім, ол қуанған болар.
4. Демалыс ұзартылды дегенді ести сала ол күлімдеп қоя берді.
5. Бірнеше миллион жыл бұрын Жерде динозаврлар өмір сүрген.
6. Жерде климат кенеттен бұзылған болуы керек, сол себептен динозаврлар қырылып қалды.
 | Өзіңізді тексеріп көріңіз, мына сөйлемдердің қайсы пікір, қайсы факт?(30 секундтық үзілістен соң)Сонымен, 1,4 және 5 сөйлемдер – факт, 2, 3 және 6 – пікір. Сөйлемдерге қарап, ненің факт, ненің пікір екенін бірден аңғару қиын екенін байқауға болады. Факт деген болып қойған және болғаны талассыз, айқын немесе жақын арада болары нақты белгілі жайт немесе оқиға. Мысалы, сіз ертең досыңызбен тауға барғалы отырсыз. Бұл – факт, себебі сіздің жоспарлағаныңыз рас. Ал, сіздің досыңыз: «Біз ертең тауға барамыз, бірақ бұл сапарымыз қызық емес болайын деп тұр» деді. Бұл – пікір. Себебі, сіздердің тауда уақытты қалай өткізетіндеріңіз әлі белгісіз.  |
|  |  | Өзіңізді тексеріңіз: дұрыс жауап: гүлзарды қырқу үшін ағайындыларға 1.20 сағат керек.  | Сабақтың басында екі ағайынды баланың гүлзарды қанша уақытта қырқатынын есептеуге арналған тапсырма берілген болатын. Дұрыс жауап: гүлзарды қырқу үшін ағайындыларға 1.20 сағат керек. Егер сіз дұрыс тапсаңыз, онда бойыңызда сыни ойлау қабілеті бар деген сөз. Егер жауабыңыз басқа болса, онда еш мұңаймаңыз. Бәлкім, бұл тапсырманы орындағанда көп адамға тән қатені жіберген боларсыз. *Көп адамдар ойланбастан арифтетикалық ортаны есептейді. Олар екі мен төртті қосып, шыққан санды екіге бөледі. Сонымен, екеуі бірігіп жұмыс істесе үш сағат кетеді деген қорытындыға келеді. Егер екеуі бірге жұмыс істесе, онда жалғыз Айбектің уақытынан көп болады.* *Неліктен, көп адамдар мұндай қатені жібереді? Себебі, бірден формуламен есептегенге дағдыланып кеткен. Асықпай ойлану керектігін де ұмытқан. Тапсырманы орындағанда бірізділікті сақтау тәсілін де пайдаланбаған**Ал, енді, сіз сыни ойлаудың негізгі ережелерімен таныстыңыз. Дәл қазіргі уақыттан бастап бұл қабілетіңізді шыңдай түсіңіз.*  |
| Слайд 8 | Қорытынды  | **Түйін:*** Ақпарат әркезде сол қалпында берілмейді, ақпарат арналарының қандай формада бергеніне қарай өзгереді;
* Сыни ойлауды дамыту керек. Яғни, жаңа сұрақтарды қою, әртүрлі дәлелдерді келтіру, тәуелсіз дәлелді шешімдерді қабылдай алу қабілетін шыңдау керек.
* Ақиқат бар, ол факт, ол көпқырлы болуы да мүмкін. Ақпарат көзі ұсынғаннан бөлек көптеген нұсқалар бар.
* Сыни ойлау факт пен пікірді ажыратуға көмектеседі.
 | Сонымен, бүгінгі сабақта сыни ойлау қабілетін зерттедік. Ақпараттың әркезде сол қалпында берілмейтінін, ақпарат арналарының қандай формада бергеніне қарай өзгеріп отыратынын білдік. Ақиқат бар, ол факт, ол көпқырлы болуы да мүмкін. Ақпарат көзі ұсынғаннан бөлек көптеген нұсқалар бар екенін де түсіндік. Сыни ойлау қабілеті факт пен пікірді ажыратуға көмектеседі.  |